અરજદાર તરફથી એવી રજૂઆત કરવામાં આવી હતી કે કાચથી ઘસેલા માંજા બજારમાં ખુલ્લેઆમ વેચાઇ રહ્યા છે. ટ્રિબ્યૂનલના આદેશનો ભંગ થઇ રહ્યો છે. પક્ષીઓ અને માણસોના ગળામાં દોરી વાગવાથી મૃત્યુના કિસ્સા બની રહ્યા છે, જ્યારે ચાઇનીઝ તુક્કલથી આગજનીના બનાવો પણ બને છે. આ કિસ્સાઓને ટાળવા માટે પ્રતિબંધ મુકાવવો જોઇએ, કાચ ઘસેલા દોરીના પ્રતિબંધ પર વિરોધ કરતા સરકારે હાઈકોર્ટમાં જણાવ્યું હતું કે ઉત્તરાયણ પરંપરાગત તહેવાર છે. દોરીની જાડાઈ વગર પતંગ ચગાવવા શક્ય જ નથી. ત્યારે જાહેરનામાનો અમલ કરવા માટે સરકાર કટિબદ્ધ છે. પતંગ-દોરીનો વ્યવસાય આશરે પ૦૦ કરોડનો છે. બન્ને તરફની દલીલો સાંભળીને ચીફ જ‌િસ્ટસે ચુકાદો અનામત રાખ્યો હતો. આજે હાઇકોર્ટમાં જાહેર હિતની અરજી મામલે કોર્ટ પોતાનો ચુકાદો સંભળાવે તેવી શક્યતા છે.